钦定古今图书集成/历象汇编/岁功典/第064卷 > 《福建志书》 > 立秋日同子澄寺簿及佥判教授二同僚星子
## 钦定古今图书集成/历象汇编/岁功典/第064卷 > 《福建志书》 > 立秋日同子澄寺簿及佥判教授二同僚星子

令尹约周君段君同游三峡，过山房，登《折桂》，分韵赋诗，得万字，辄成十韵，呈诸同游

朱熹

抗尘几何时，猿鹤共悲怨。岂知朱墨暇，乃适山林愿。
兹晨秋令初，休沐谨邦宪。佳宾忽四来，英僚亦三劝。
驾言北郭门，谢此旟隼建。散目山崔嵬，纵辔路修曼。
凭栏快倒峡，跻壑困脱挽。追攀林樾深，欢喜脚力健。
登高眺远浦，众景争自献。何必仍丹丘，径欲凌九万。